Facultatea de Matematică și Informatică din cadrul Universității Babeș-Bolyai din Cluj-Napoca anunță că lansează Programul Postuniversitar „Securitatea Sistemelor Informatice”. Prima sesiune de admitere va avea loc în luna februarie, iar admiterea constă dintr-o probă scrisă de testare a cunoștințelor de bază din Sisteme de operare și Rețele de calculatoare.

Universitatea Babeș-Bolyai din Cluj-Napoca și Universitatea Tehnică din Cluj-Napoca au înființat recent Centrul Român de Studii Avansate în Securitate Informatică, amintește UBB, într-un comunicat remis Edupedu.ro.

Inițiatorii programului spun că, „într-o lume tot mai digitalizată, securitatea informatică devine fundamentală într-o țară, atât în zonele civile, cât și în cele care țin de securitatea țării”.

“Programul Postuniversitar Securitatea Sistemelor Informatice își propune să aducă un transfer de valoare spre societate, în special spre organizațiile mici și mijlocii (întreprinderi, instituții din sistemul public) la nivelul cărora pericolul adus de amenințările cibernetice nu este perceput suficient”, spun inițiatorii.

Programul se adresează tuturor absolvenților de programe de licență cu cunoștințe de bază de sisteme de operare și rețele de calculatoare.

Printre cursurile cuprinse în cadrul programului se numără: Introducere în securitate cibernetică, GDPR, Administrarea și securitatea sistemelor și a rețelelor, Penetration testing, Tratarea incidentelor de securitate și analiza software-ului malițios, Criptografie aplicată în Internet. Vezi aici mai multe detalii despre program

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA